JohanHeinsen/ENO huggingface dataset:
Aalborgs Stifts Adresseavis, 1826-08-05
Efter en af vedkommende første Prioritets Panthaver erhvervet Dom, og derefter passeret Execution og Udlæg, bliver Hovedgaarden Nørlund med tilliggende Bøndergods, Skove og Tiender, bortsolgt ved 3de Auctioner, som afholdes: Torsdagen den 24de August, , hver Gang om Torsdagen den 7de September i Formiddagen Kl. Torsdagen den 21de September 1826, ) 10. De 2de første Auctioner foretages paa Raadstuen i Løgstøer, og den sidste Auction, hvorved Eiendommen absolut bortsælges, afholdes paa Hovedgaarden Nørlund, beliggende mellem Aalborg og Hobroe. Eiendommen, som sælges bestaar af: Hovedgaarden med tilliggende fri Hovedgaardstart Ager 33 Td. 4 Skpr. 1 Fdk. 1 Alb. og Engs Hartkorn samt Skov og Mølleskyld 5 - 7 - 2 - : - tre Sognes Konge- og Kirketiende, matriculeret til 73 - 5 - 2 - 2 - Bøndergods af Hartkorn 257 - 2 - . - . - Hovedgaarden drives med Hoverie, til Eiendommen hører betydelige Skove, hvori er en stor og udmærket god Tørvemose; Tienderne ere for bestandig ansatte til en Refusion af circa 580 Tdr. Kornvare. Nærmere og udførligere Beskrivelse over denne meget betydelige Eiendom, indeholdes i Conditionerne, hvilke, tilligemed Jordebogen, ere til Eftersyn i Løgstøer paa Auctionsdirecteurens Hr. Major Westenholz's Contoir, i Aalborg hos Hr. Gjæstgiver Brünnes, i Randers hos Hr. Kammerraad Andersen; i Odense hos Hr. Procurator Fich, i Ringsted paa Byefogedcontoiret; paa Nørlund hos Forvalter Rasmussen som paaviser Eiendommen, samt hos Undertegnede, boende i Læderstrædet Nr. 38 anden Sal. Jøvrigt bemærkes, at hele Kjøbesummen, imod at der stilles Caution for en femte Deel af samme, kan blive indestaaende i Eiendommen. Endelig tilføies, at denne Bekjendtgjørelse tillige tjener de senere Panthavere til Efterretning overeensstemmende med Placaten af 22de April 1817. Kjøbenhavn, den 21de Juli 1826. M. F. Hansteen, Lands Overrets samt Hof= og Stadsrets Procurator.
Aalborgs Stifts Adresseavis, 1826-08-05
Efter en af vedkommende første Prioritetshaver erhverved Dom og derefter passeret Execution og Udlæg, bliver Hovedgaardene Torstedlund og Albek med tilliggende Bøndergods, Skove og Tiender, bortsolgt ved 3de Auctioner som afholdes: Torsdagen den 24de August, Torsdagen den 7de September J. 1826. og Torsdagen den 21de September De 2de første Auctioner foretages paa Raadstuen i Nibe, hvergang om Eftermiddagen Kl. 4, og den sidste Auction, hverved Eiendommen absolut bortsælges, afholdes paa Hovedgaarden Nørlund, beliggende mellem Aalborg og Hobroe, om Formiddagen Kl. 10. Eiendommene som sælges bestaaer afa) Torstedlund Hovedgaard med fri Hovedgaardstaxt Ager og Engs Hartkorn 45 Td. 2 Skpr. 2 Fdk. Skov og Mølleskyld 5 - 7 - 1 - 1 Alb. Lo Sognes Kongetiende, matriculeret til 21 - : - : - : - Tre Sognes Kirketiende 30 - . - . - . - Bøndergods af Hartkorn. Ager og Eng 231 - 4 - 2 - : - samt Skovskyld b) Albek Hovedgaard med. fri Hovedgaardstaxt 17 - 5 - 3 - : -To Sognes Konge- og Kirketiende, matriculeret til Bøndergods af Hartk. 200 - 2 - . - - Mølleskyld. Til Hovedgaardene er fuldt Hoverie og til Torstedlund betydelige Skovstrækninger; Tienderne ere alle for bestandig bortaccorderede eller bestemte og give en Refusion af circa 1070 Tdr. Kornvarer. Nærmere og udførligere Beskrivelse over disse meget betydelige Eiendomme indeholdes i Conditionerne, hvilke, tilligemed Jordebøgerne ere til Eftersyn i Nibe paa Auctionsdirecteurens Hr. Assessor Arntzens Contoir, i Aalborg hos Hr. Gjæstgiver Brünnes, i Randers hos Hr. Kammerraad Andersen, i Odense hos Hr. Procurator Fich, i Ringsted paa Byefogedcontoiret, paa Nørlund hos Forvalter Rasmussen, som paaviser Eiendommene, samt hos Undertegnede, boende i Læderstrædet No. 38. J øvrigt bemærkes, at hele Kjøbesummen, imod at der stilles Caution for en femte Deel af samme, kan blive indestaaende i Eiendommene. Endelig tilføies, at denne Bekjendtgjørelse tillige tjener de senere Panthavere til Efterretning overeensstemmende med Placaten af 22de April 1817. Kjøbenhavn, den 21de Juli 1826. M. F. Hansteen, Lands=Overrets samt Hof= og Stadsrets Procurator.
Aalborgs Stifts Adresseavis, 1826-08-08
Blandinger. Omegnen om St. Petersborg er stærkt hærget i denne Tid ved Skovbrand, som dog nu omsider er dæmpet.
Aalborgs Stifts Adresseavis, 1826-08-08
Fra Tyrkiet havdes med forrige Post Jntet af særdeles Vigtighed. Grækernes Sørøver tiltager, men den Britiske Commodore Hamilton griber de kraftigste Forholdsregler for at faae sat Grændser for samme. Den Engelske Fregat Sybilla, 44 Kanoner, har ved Candien tilintetgjort to Sørøverskibe, men de sloge dog godt fra sig og bibragte den et Tab af 12 Døde og 29 Saarede, af hvilke sidste adskillige ere siden døde.
Aalborgs Stifts Adresseavis, 1826-08-08
Grækervennernes Agent i Florents Hr. Eynard, er nylig indtruffen i Genf.
Aalborgs Stifts Adresseavis, 1826-08-08
Som et exempelløst Beviis paa Handelstandsningen i Europa anføres, at der paa Londons Børs den 25de Juli, som var en Tirsdag, ikke omsattes udenlandske Vexler for meere end 50000 Pund Sterling, som efter Londons Cours den Dag, 37. 11, udgjør 545052 Rigsbankdaler. - Det ansees for en Klat der; her er det mange Penge.
Aalborgs Stifts Adresseavis, 1826-08-08
J Boston, i Amerika, blev nylig en Tyv løsladt fra sit Fængsel i Forbedringshuset efter udstaaet Straffetid, men som der just derudenfor tørredes vasket Linned, kunde han ikke modstaae Lysten til at stiæle en paa en Snor ophængt Skjorte. Dette Rapseri kom ham imidlertid dyrt at staae, thi han blev greben i Gierningen, sat fast og dømt ind igjen, og havde efter Løsladelsen sin Frihed ikke længere end tyve Minuter for han paany stod i Hullet. - Han har da ved Gjenkomsten i Forbedringshuset truffet en Mængde Bekjendtere og Venner og kunde ansee sig, som om han var hjemme.
Aalborgs Stifts Adresseavis, 1826-08-08
Den forhenværende Spanske Konge Josef Bonaparte, nu kaldende sig Grev de Survilliers, maa være bleven kjed af at boe i Amerika, da han har søgt om Tilladelse til at tage Bopæl i Europa, hvilket er bevilget ham af den Nederlandske Regering, efterat denne derom havde corresponderet med og erholdt Samtykke af den Franske. Beskrivelsen over den Nød, som hersker i Englands Manufactur=Egne har opvakt en meget levende Deeltagelse i Nordamerika, og da derovre er Fødevarer i stor Overflødighed, saa have nogle veltænkende Jndbyggere i Nyyork gjort Sammenskud til en Ladning Meel, som de ville sende til de Nødlidendes Vederkvægelse. Flere ville vist nok følge dette Exempel.
Aalborgs Stifts Adresseavis, 1826-08-08
J Stor Strelitz i Slesien har en Jldebrand nylig ødelagt 52 Huse og Gaarde, og deriblandt ogsaa Kirken og Apotheket.
Aalborgs Stifts Adresseavis, 1826-08-08
J Cairo, i Egypten, har Vicekongen anlagt et Bogtrykkeri, hvorfra skal udgives en officiel Avis i det Arabiske og Jtalienske Sprog. Det første fra hans Trykkeri udkomne Skrift var et Exerceer-Reglement for Jnfanteri og Rytter. - J Bula har han stiftet et Akademi for 100 Studerende.
Aalborgs Stifts Adresseavis, 1826-08-08
Den Berlinske Sangerinde Demoiselle Sonntag, som i denne Tid opholder sig i Paris, gjør der en mageløs Lykke og benævnes almindeligen la belle Allemande o: den delige Tyskerinde. Hun har sluttet Accord om Engagement til den Jtalienske Opera for to Aar, men kan ikke tiltræde samme, førend og femten Maaneder; thi saalænge har hun endnu efter indgaaet Contract at blive i Berlin, hvortil hun og faa Dage tiltræder Tilbagereisen. Pariserne ere meget ilde tilmode ved hendes nær forestaaende Afreise, og jo mere denne nærmer sig, des større Trængsel er der til Skuespilhuset, for at de unge elegante Herrer endnu engang kunne faae den Tyske Skjønhed at see.
Aalborgs Stifts Adresseavis, 1826-08-08
J Minerne i Cornmallis har man fornylig fundet et fuldkommen vel conserveret og af Vitriolvand aldeles gjennemtrukket Liig. Det var endogsaa ganske bøieligt; men saasnart man bragte det i Luften, blev det stivt. Jngen kjendte det; men man vidste, at der for mange Aar siden var bleven en Arbeider borte, som Minen var skudt sammen over. En gammel Mutter blev ogsaa adspurgt herom og ført hen til Liget. Hun erklærede strax, at det tilhørte et ungt Menneske, som for over 50 Aar siden havde været hendes bestemte Brudgom. Hun kastede sig ned paa den Elskedes gjenfundne Legeme, vædede det med sine Taarer og blev næsten afmægtig af Glæde over atter at finde Gienstanden for sin første og eneste Kjerlighed.
Aalborgs Stifts Adresseavis, 1826-08-08
J Provindsen Jaen, i Spanien, har følgende mærkværdige Begivenhed tildraget sig. Der var sammesteds en Tyvebande, som maaske var frygteligere og talrigere, end den berygtede Coronado's. Den fandt sin største Sikkerhed deri, at Øvrighederne i forskellige Stæder, Landsbyer og Flekker stode i Forbindelse med den og erholdt sin Deel af Byttet. De rige Huse vare betegnede, de bleve omringede af en Afdeling, og omtrent et Dusin maskerede Karle borttoge alt Guld og alle Diamanter; derpaa adspredte Banden sig, for efter nogle Dages Forløb at samle sig igjen. Saaledes blev blandt andet i Jimena røvet 3000 Untzer Guld fra Jntendanten hos Hertugen af samme Navn, og Jntendanten fandtes død i sit Sovekammer. Da der endelig faldt en stærk Mistanke om Medvidenhed paa flere velhavende Jndvaanere i Ubeda, saa efterforskede Corregidoren Don Joach de Castello de Montanar, en retskaffen og dristig Embedsmand, Sagen nøiere, og erholdt af flere Skyldige den Erklæring, at de vilde give ham alle Oplysninger om denne Bande, naar han i Kongens Navn vilde tilstaae dem fuldkommen Tilgivelse. Dette troede Corregidoren at turde gjøre, og ifølge heraf erholdt han saamange vigtige Efterretninger, at Bandens Hovedmænd lode love ham Guld og grønne Skove, dersom han vilde neddysse Sagen. Endelig henvendte de Fortrolige sig selv til Madrid og Granada, og det lykkedes virkeligen fra den sidste Byes Cancelli at udvirke en befaling til Corregidoren, at han skulde overgive omtalte Cancelli Sagen. Corregidoren vægrede sig derved, men blev af en Criminalret under Mulct tvungen dertil, og maatte overlevere Akterne til en Advocat Morales. Dog før han gjorde det lod han tælle dem i Overværelse af tre Notarier, lod hver underskrive af dem, satte ogsaa sit eget Navn derpaa og lod dem optage en formelig og meget nøie Protokol. Derpaa sendte han dem til Morales med en Afskrifaf Protokollen. Herved bleve de i Sagen Jndvikledes Haab skuffet, at Morales vilde kunne dølge eller forfalske de vigtigste Dokumenter. Desuagtet frygter man dog, at deres Underhandlinger i Madrid og Granada, og i Særdeleshed det Guld, hvormed de ledsage dem, vil bevirke deres Frikjendelse, eller at man vil lade dem undslippe. Cancelliet i Granada skal af alle Kræfter arbeide paa at faae den retskafne Corregidor afsat.
Aalborgs Stifts Adresseavis, 1826-08-08
Digteren Schillers Enke er nylig afgaaet ved Døden i Bonn.
Aalborgs Stifts Adresseavis, 1826-08-08
For nogen Tid siden hændte sig i Hessen en højst sørgelig Tildragelse. 14 Konfirmantinder vare gaaede ud i en Sandgrav, for at hente Sand til Kirkens Prydelse paa deres Konfirmationsdag. De begyndte lystig at dandse i Hulen, men bleve idet samme alle paa eengang begravede under et Jordskred. Den 15de Pige, der var blevet udenfor, da hun formedelst Lamhed ikke kunde deeltage i Dandsen, overbragte Forældrene denne gyselige Efterretning: Al Redning var umulig, og samme Dag da de 14 Piger, skulde været konfirmeerte, stode deres 14 Liigkister i Kirken hvorfra de alle bleve nedsænkede i een fælleds Grav.
Aalborgs Stifts Adresseavis, 1826-08-08
Mantuals Omegn har været saa plaget med Græshopper, at den Østerrigske Regering har udsat en Belønning, for hver Skjeppe af dem, der er ødelagt, og Præmie er udbetalt for 3500 Skpr., som beregnedes at kunne indeholde 500 Millioner. Dersom Morea, siger en Fransk Avis, dersom Grækenland igjen kommer i Tyrkernes Vold, saa er den, med enhver Grækervens Forbandelser betyngede Regent Soliman Bey Skyld deri, thi han har forskaffet Paschaen af Egypten en Hær, som nu kan maale sig med enhver Europæisk, og dertil med en Slaves Lydighed forbinder Fanatismen som en Troeshelt, der fra Kamppladsen haaber at komme lige ind i Himlen. Soliman er Søn af en fattig Skomager i Lyon; hans Forældre leve endnu og sendes rigelig Understøttelse. Han tjente først paa Floden ved Toulon som Marinesoldat, løb over til den Jtalienske Armee, og steg under Napoleon til Eskadronschef. Napoleon faldt, og Søve, som han heed, blev sat paa halv Sold. Napoleon kom tilbage fra Elba, og Søve tilte ham imøde. J Napoleons Navn plantede han den trefarvede Fane i Toulon, blev Adjutant hos GeneralGrouchy og Oberstlieutenant, for at see den flygtige Lykke svinde ved Waterloo. Med 27 Francs i Lommen reiste han fra Marseille til Egypten, hvor det lykkedes ham at blive Paschaen forestillet og ansat som Exerceermester ved et Regiment Arabere. Men da det ikke er tilladt, at nogen Christen befaler over den ringeste Musselmand, saa maatte han changere Troesbekiendelse. Mehemed selv beklædte ham med et rigt Gevant som Bey, og efter Skinnet at dømme er Søve bleven en meget ivrig Muselmand, der flittig besøger sit Harem, kun drikker Viin i Smug, og som, naar der er Bedetime i hans Araberes Leir, giver nøje Agt om Alle synge andægtigt med. Stokken holder stræng Mandstugt ved hans Corps, thi endnu har denne Slaveslægt ingen Sands for Ære. Obersterne tildeeler han selv Prygl, Obersterne prygle Officererne, og saaledes nedad.
Aalborgs Stifts Adresseavis, 1826-08-08
J Anledning af Hertugen af Bordeaux's Navnedag skulde der i Slotshaven være en stor Militairfest af lutter Børn, alle brillant monderede. Den lille Prinds havde udtrykkelig befalet, at Fyrsten af Leons Søn skulde være Captain for Compagniet, fordi han kunde bedre kommandere, selv vilde han kun være Lieutenant.
Aalborgs Stifts Adresseavis, 1826-08-08
Fædrelandet.
Aalborgs Stifts Adresseavis, 1826-08-08
Kjøbenhavn. Den 4de Juli er Skuespiller W. Ehlers forundt Bevilling til i 2 Aar at opføre Skuespil i Danmarks Kjøbstæder, Kjøbenhavn undtagen.
Aalborgs Stifts Adresseavis, 1826-08-08
Da N. Fenwick, af Helsingøer, er erkjendt og antagen som Storbritanisk Viceconsul i bemeldte Helsingøer, saa er herom under 18de Juli afgaaet den fornødne Ordre til Amtmanden over Frederiksborg Amt.
Aalborgs Stifts Adresseavis, 1826-08-08
Den 28de Juli er Lars Petersen af Aalborg meddeelt Bevilling til at drive Gjæstgiver sammesteds.
Aalborgs Stifts Adresseavis, 1826-08-08
En Kieldermand i Kjøbenhavn har faaet sit fem Fjerdingaar gamle Barn qvalt ved Sammenpakning af Sengeklæder for Regnveir, i Jægerborgs Dyrehauge, og takker offentlig Dhrr. Fourreaux for deres ved denne Lejlighed viiste Ædelmodighed.
Aalborgs Stifts Adresseavis, 1826-08-08
J et Huus i Gothersgaden i Kjøbenhavn er den 26de f. M. fundet henlagt i en Krog ved Trappen et nyfødt Drengebarns Cadaver, indseøbt i et Stykke gammelt Linned, 2de Tørklæder og en Barneskjorte; Alt tilsmurt med Blod fra Ansigt til Navlen. Barnet skjønnedes at lave været et Par Dage gammel, og var svært af Bygning!
Aalborgs Stifts Adresseavis, 1826-08-08
Brødrene Feureaux's Konstrider- og Liniedandser Selskab begynder i et nyt indrettet Circus paa Kjøbenhavns Vesterbro sine Forestillinger, og agter, som man hører, at forblive der hele Vinteren. I Dyrehaugen fortjente dette Selskab særdeles mange Penge og vil udentvivl ogsaa fide sin Regning ved at forlænge sit Ophold her; thi deels te Selskabet udmærket saavel i Liniedands som i Konstridning, deels bestaaer det af adskillige smukke Fruentimmer, der i deslige Konster i Almindelighed betydeligen pleie at række, som man kalder det. (Aarhuus Avis.)
Aalborgs Stifts Adresseavis, 1826-08-08
Kjøbenhavns Torvepriser, den 4de August: Rug 4 Rbd. a 4 Rbd. 1 Mk.; Hvede 4 Rbd. a 4 Rbd. 1 Mk.; Byg 2 Rbd. 4 Mk. a 3 Rbd.; Havre 2 Rbd. 3 Mk. a 2 Rbd. 4 Mk. 8 s.; Ærter 4 Rbdlr. 3 Mk. a 5 Rbdlr. Tønden. - Røget Flæsk 1 Rbd. 4 Mk. a 1 Rbdlr. 5 Mk.; Grønsaltet dito 1 Rbd. 8 s. a 1 Rbd. 1 Mk. 8 s. Lispundet. - Smør 1 Mk. 8 s. a 1 Mk. 12 s. Pundet. - Æg 1 Mk. 4 s. a 1 Mk. 6 s. Snesen. Cours den 4de August. Hamb. 2 M. - , a vista 230 Specier. 231. - Specier solgtes til 13 Rbmk. 14 s. - Bank-Disconto 5 pC. - Norske Speciessedler pr. 100 Specier 169 a 169 1/2 Rbd. Sdlr. - Svenske Sdlr. pr. Rd. Rigsgjeld 53 a 53 1/2 Rbs. Tegn. - 4 pCt. Kongel. Obligationer (uden Renter) 81 1/2 a 82 Rbdlr. Sedler. - Dito Dito 71 a 71 1/2 i Banco. - Nationalbank-Obligationer (a Laanet 4de Februar 1820) 101 Rbdlr. r. S. Dito Dito 116 1/2 a 117 i Sdlr. - 4 pC. uopsigel. Rigsbkobl. Renter pr. 6te Januar 90 a 90 1/2 Rbd. rede Sølv. - 6 pC. norsk Laan ved Hambro & Søn 103 1/2 i Banco. - 4 pC. Dito nye 89 1/2 i Banco. - Asiatiske Actier - i Sedler. - 3 pC. nye danske Obligationer 54 a 54 1/4 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-08-08
Cours. Hamborg den 4de August. Bordeaux 25 1/2. - St. Petersborg 8 1/2. - London 37. - Cadix 89 3/4 Lissabon 36 3/4. Amsterdam k. S. 104 1/8. - Kjøbenhavn k. S. 231 Specier 3/4. D. Disc. -
Aalborgs Stifts Adresseavis, 1826-08-08
Ledige Embeder. Under Generaltoldkammer- og Commerce-Collegiet: Chirurgicatet paa de guineiske Establissementer.
Aalborgs Stifts Adresseavis, 1826-08-08
Befordringer og Afgang. Under det danske Cancellie: Den 26de Juli er Exam. jur. C. J. Werner beskikket til Procurator ved Retterne i Siellands Stift, dog Høiesteret, Overadmiralitetsretten, den Kongel. Lands Overret og Hof= og Stadsretten, samt øvrige Retter for Kjøbenhavn derunder ikke indbefattede.
Aalborgs Stifts Adresseavis, 1826-08-08
Under Rentekammeret: Den 19de Juni er Cand. jur. Baron C. A. Juel Ryssensteen udnævnt til Kammerjunker. Den 8de Juli, Fuldmægtig i Kammerets islandske og bornholmske Renteskriver-Contoir, M. C. S. Eller, til Amtsforvalter for Maribo Amtstue District. Den 11te, Skovfoged Haack i Reinfeldt, i Naade og med Pension entlediget fra sit Embede. Den 15de, Lands Overrets- samt Hof= og Stadsrets Procurator Thorbjørnsen, som Landvæsens-Commissair i Kjøbenhavns Amt, Jnspecteur ved Grevskabet Lindenborg, C. P. Kirstein, som Landvæsens-Commissair i Aalborg Amt, og Forvalter ved Grevskabet Wedelsborg, A. J. Evers, som Landvæsens-Commissair i forrige Assens og Hindsgauls Amter, forundte Rang med Kammerraader efter Rangforordningens 7de Classe, No. 2. Den 29de, Fuldmægtig under Directionen for Statsgielden og den synkende Fond, Lieutenant C. A. C. Bentzon, til Amtsforvalter for Assens Amtstuedistrict.
Aalborgs Stifts Adresseavis, 1826-08-08
Aarhuus, den 3die August. J vor nu endte Karnevals- eller Olufsmarkedstid har Fader Phoebus været Markedsgjæsterne usædvanlig huld: ej en Sky fordunklede den hele Uge hans gyldne Karm paa det blanke Himmelblaa. Ei heller svege Muserne os dennesinde. Apollo havde sendt os To af sine Præster, Tha lig En af hendes yngste højtbegavede Præstinder. Herr Coppello's skjønne Sang vandt fortjent Erkjendelse, men Hr. Kirchheiners endnu mere. Desuden var dennes Aftenunderholdning saa overmaade heldig arrangeret, at den ej kunde andet end behage. Vi fik ved denne Leilighed at høre den unge Skuespillerinde Jomfrue Beyer (ogsaa bekjendt som heldig Digterinde) som Declamatrice, idet hun meget nydeligt fremsagde Oehlenschlagers smukke Digtning: Ridderen ved Kulsvierhytten, og derved erhvervede sig fortjent bifald; men trefold rungede det i Hallen da Hr. Kirchheiner endte sit Qvad om Waldemar v. Qvalens Heltefærd i Grækenland. Denne Forestilling havde et særdeles talrigt Besøg, uagtet der samme Aften blev givet et meget smukt Fyrværkerie af forhenværende Artilleriekapitain Unzerud fra Odense. Aftenen iforveien gik der en temmelig stor Luftballon a la montgolfiere tilveirs; desuden var der hele Natten Bal i Polohymnig.
Aalborgs Stifts Adresseavis, 1826-08-08
Mekanikus Hoffmann morede hver Dag det simplere Publikum med sine æqvilibriske og gymnastiske samt Taskenspiller=Konster, desuden hørtes adskillige Spillemænd og Sangerinder paa offentlige Steder og i Gaderne. Uagtet Høsten og de mange Mennesker som vare her da Hs. Majestæt Kongen glædede os med Sin høje Nærværelse, vare dog ikke saa faa Fremmede komne hid. De Fleste hidlokkedes vel af den magnetisktiltrækkende Profit, mange af det muntre Liv enhver af usædvanlig Menneskeconflux besøgt By frembyder. Boutikernes Antal var i Aar langt større end nogensinde, saa man neppe kunde skaffe Plads til dem. Der fortælles: at en Mand, som ejer 20 Markedsboder havde leiet dem alle bort til 10 Rbd. Sølv for Stykket. Den brillanteste Boutik var uden al Tvivl Madame Richters fra Horsens, den kostbareste vel muligt Hr. Gumperts fra Kjøbenhavn. De som gjorde bedst Handel vare, saavidt man kunde skjønne, Modehandlerinderne.
Aalborgs Stifts Adresseavis, 1826-08-08
Jdag gik den nye, smukke og velindrettede Færgesmakke herfra med henved et halvhundred Passagerer. Enhver er nu dragen hjem igjen til Sit. Randers. Skpr. Joh. Jrgens af Kragerøe, som i disse Dage er indtruffen hertil, har ved Skagen bjerget den Norske Post paquet fra Frederiksværn og indbragt den til Frederikshavn. Postskipperen, N. Hegaard, har, overeensstemmende med sin førte Skibsjournal, attesteret af Mandskabet, derom afgivet følgende Forklaring: Paa min Overreise fra Norge hertil, med Postkutteren Næss, havde jeg igaar, den 26de Dennes, det Uheld, at Masten, formedelst en overhændig Søe, blev brækket, og gik, tilligemed Seil og Tougværk, overbord. Først efter 4 Timers Forløb lykkedes det omsider, med megen Møje, tildeels at faae det bjerget igien; i hvilken Tid flere Fartøier passerede mig forbi, uden at nogen af dem gjorde Mine at komme mig til Hjelp. Kl. 10 Formiddag sprang Vinden om til N. N. O. og tilsidst til N. O., med stiv Kuling og svær Søe. Da vi iforveien befandt os noget vestlig, var det os en sand Umulighed med de faa Seil, vi fik op paa Stumpen af den brækkede Mast, at komme Skagen forover, saa at Postens, Skibets og Mandskabets totale Forliis havde været uundgaaelig, naar ikke Skipper Johannes Jrgens af Kragerøe, førende Dæksbaaden Paquetten, var kommen mig til Hjælp, - Mile Vesten for Skagen, og havde taget Fartøjet paa Slæbetoug, hvorved han udsatte sig selv for øiensynlig Livsfare og Besværlighed, da Touget flere Gange sprang. Jmidlertid bragte han mig dog, skjøndt med yderste Anstrængelse, lykkelig hertil igaar Eftermiddag Kl. 7 1/2 og har jeg saaledes, næst Gud, allene ham at takke for Fartøjets Redning, samt mit og Mandskabs Liv. - Postkutteren Næss, fortøjet i Frederikshavn den 27de Juli 1826."
Aalborgs Stifts Adresseavis, 1826-08-08
Bekjendtgjørelser. Næstkommende Onsdag den 9de Dennes tager Opmaalingen af Grundstrækningerne til Grundtaxtens Regulering heri Byen, sin Begyndelse ved Østerport; hvilket herved bringes til enhver Vedkommendes Kundskab, med Tilføjende: at Grundejerne, naar de herom advares, enten selv eller ved Andre maae være tilstæde under Opmaalingen, for at paavise den rette Skjelleve, imellem de til hinanden grændsende Eiendomme, og iøvrigt at meddele de Oplysninger, som til en nøjagtig Opmaaling og Beregning maatte eragtes fornødne. Aalborg, i Commissionen til Grundtaxtens Regulering, den 7de August 1826. Onsdagen den 9de August opføres i det dramatiske Selskabs Locale: Røverne paa Maria Culm, eller: Troens Kraft, Ridderskuespil i 5 Optoge af Cuno. Billetter a 2 Mk. til Parterret og 1 Mk. 8 s. til Logen, for Børn 1 Mk., faaes i mit Logis, hos Hr. Muurmester Ludewig i Bispensgade, samt ved Indgangen som aabnes Kl. 6. Begyndelsen skeer præcise Kl. 7. Aalborg, den 8de August 1826. C. Becker, Skuespil-Directeur.
Aalborgs Stifts Adresseavis, 1826-08-08
Hvor nogle Canariefugle af bedste Slags kan faaes tilkjøbs anviser Addresse-Contoiret. Et Sølv Pibebeslag er funden paa Gaden, som Eieren, imod at betale denne Bekjendtgjørelse, kan modtage hos Bernhardt. 10 a 12 to Aars velgræssede Veder og 40 ligeledes Lam, kan kjøbes paa Boller af Munk.
Aalborgs Stifts Adresseavis, 1826-08-08
Hos Farver Schierven er et meubleret Værelse strax at faae til Leie.